ai4bharat/Pralekha huggingface dataset:
वाणिज्य आणि उदयोग मंत्रालय
येत्या 10 ते 16 जानेवारी 2022 या कालावधीत केंद्रसरकारकडून पहिला स्टार्टअप इंडिया नवोन्मेष सप्ताह होणार आयोजित
देशातील प्रमुख स्टार्टअप्स, उद्योजक, गुंतवणूकदार, इनक्यूबेटर, आर्थिक सहाय्य करणाऱ्या संस्था, बँका, धोरणकर्ते इत्यादींना एकाच व्यासपीठावर एकत्र आणून स्वयंउद्यमशीलता आणि नवोन्मेशाला उत्तेजन देण्यासाठी होणार उपक्रमाचे आयोजन
उद्योग आणि आंतरराष्ट्रीय व्यापार संवर्धन विभाग यांच्या वतीने दिनांक 10 ते 16 जानेवारी 2022 या कालावधीत प्रथमच स्टार्टअप इंडिया नवोन्मेष सप्ताह आयोजित केला जाणारआहे.भारताच्या स्वातंत्र्याच्या 75 व्या वर्षाच्या स्वतंत्र्याच्या अमृतमहोत्सवानिमित्त दूरदृश्य प्रणालीद्वारे नवनिर्मिती सप्ताह साजरा करण्याचे उद्दिष्ट असून संपूर्ण भारतात उद्योजकतेची व्याप्ती प्रसार आणि त्याची सखोल स्तरावर रुजवणूक बघण्याची संधी या सप्ताहात मिळणार आहे.
विशेष म्हणजे, स्टार्टअप्सच्या विश्वात 2021 हे वर्ष 'युनिकॉर्नचे वर्ष' म्हणून ओळखले गेले आहे, ज्यात वर्षभरात चाळीसहून अधिक युनिकॉर्न्सची भर पडली आहे.
स्टार्टअप कंपन्यांच्या बाबतीत जागतिक नवनवीन उपक्रमांचे केंद्र म्हणून भारत उदयास येत आहे. आज भारतात स्टार्ट अप्स वेगाने वाढत असून क्षेत्रात तो तिसर्या क्रमांकावर आहे.उद्योग आणि आंतरराष्ट्रीय व्यापार संवर्धन विभागाने  आजपर्यंत 61,000 पेक्षा जास्त स्टार्टअप्सना मान्यता दिली आहे. देशातील प्रत्येक राज्य आणि केंद्रशासित प्रदेशात किमान एक तरी स्टार्टअप असून 633 जिल्ह्यांमध्ये पसरलेल्या 55 उद्योगांचे प्रतिनिधित्व करणाऱ्या देशातल्या स्टार्टअप्सनी 2016 पासून 6 लाखांहून अधिक नोकऱ्या  निर्माण केल्या आहेत. 45% स्टार्टअप 2-टियर आणि 3-टियर शहरांत असून त्यापैकी 45% स्टार्ट अप्स महिला उद्योजकांनी सुरु केले आहेत. स्टार्टअप्समध्ये जागतिक मूल्य साखळीद्वारे भारताच्या एकात्मतेला गती देण्याची आणि जागतिक प्रभाव निर्माण करण्याची क्षमता आहे.
या स्टार्टअप आणि नवोन्मेष उत्सवाचे प्राथमिक उद्दिष्ट देशातील प्रमुख स्टार्टअप्स, उद्योजक, गुंतवणूकदार, इनक्यूबेटर्स, निधी सहाय्य करणाऱ्या संस्था, बँका, धोरणकर्ते आणि इतर राष्ट्रीय/आंतरराष्ट्रीय भागधारकांना एकत्र आणून उद्योजकतेचा उत्सव साजरा करणे आणि नव उपक्रमांना प्रोत्साहन देणे हे आहे. शिवाय, याद्वारे स्टार्टअप व्यवस्थेसाठी पोषक वातावरण करण्यासाठी, ज्ञानाची देवाणघेवाण करणे, उद्योजक व्यवस्था वाढवण्यासाठीची क्षमता विकसित करणे; स्टार्टअप गुंतवणूकीसाठी जागतिक आणि देशांतर्गत भांडवलाला एकत्रितपणे गती देणे; नवनिर्मिती आणि उद्योजकतेसाठी तरुणांना प्रोत्साहन आणि प्रेरणा देणे, स्टार्टअप्सना बाजारात प्रवेशाच्या संधी उपलब्ध करून देणे; आणि भारतातील उच्च-गुणवत्तेचे, उच्च-तंत्रज्ञान आणि काटकसरीच्या नवकल्पनांचे प्रदर्शन करणे ही उद्दिष्टेही समाविष्ट आहेत.
राज्ये/केंद्रशासित प्रदेश आणि भारत सरकारच्या विविध विभागांच्या सहभागाने, आठवडाभर चालणाऱ्या या उपक्रमात स्टार्टअप व्यवस्थेच्या महत्त्वाच्या पैलूंवर संवादात्मक सत्रे, कार्यशाळा आणि संकल्पना आधारित सादरीकरण यांचे आयोजन करण्यात येणार आहे.
कार्यक्रमाच्या नोंदणीसाठी पुढील संकेतस्थळावर संपर्क साधावा https://www.startupindiainnovationweek.in
संरक्षण मंत्रालय
समुद्रसेतू अभियाना अंतर्गत आयएनएस शार्दुलद्वारे 233 भारतीय नागरिकांचे इराणमधून पुनरागमन
नवी दिल्ली, 11 जून 2020
समुद्रसेतू अभियानासाठी तैनात असलेले आयएनएस शार्दुल इराणच्या बंदर अब्बास बंदरातून 233 भारतीय नागरिकांना घेऊन पोरबंदर बंदरात दाखल झाले.
यावेळी भारतीय नौदल, राज्य अधिकारी आणि पोलिसांचे कर्मचारी उपस्थित होते. बंदरात स्क्रीनिंग, सॅनिटायझेशन, रुग्णवाहिकांची उपलब्धता आणि बसगाड्या यासह सर्व व्यवस्था तैनात होती.
इराणमधून परत आणलेल्या भारतीय नागरिकांना आयएनएस शार्दुलमधून खाली उतरविण्यात आल्यावर जेट्टीवर वैद्यकीय तपासणीसाठी नेण्यात आले आणि त्यानंतर सीमाशुल्क प्रक्रिया आणि अन्य औपचारिकता पूर्ण करण्यात आल्या. त्यानंतर हे भारतीय प्रवासी विलगीकरण कक्षात जाण्यासाठी त्यांना नियुक्त केलेल्या बसमध्ये चढले. या प्रवाशांचा जिल्हावार तपशील आधीपासूनच प्रशासनाकडे पाठविला गेला होता.
परदेशी किना-यावरुन भारतीय नागरिकांची परतीची सोय करण्याच्या भारताच्या राष्ट्रीय प्रयत्नात समुद्र सेतू अभियान हे भारतीय नौदलाचे योगदान आहे. आत्तापर्यंत जलाश्व, मगर आणि शार्दूल या भारतीय नौदलाच्या जहाजातून मालदीवमधून , श्रीलंकेतून  आणि इराणमधून  अशा एकूण 3107 भारतीयांना परत आणण्यात आले आहे.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
पंतप्रधान कार्यालय
27 डिसेंबर रोजी पंतप्रधान नरेंद्र मोदी मंडी येथे भेट देऊन सुमारे 11,000 कोटी रुपयांच्या जलविद्युत प्रकल्पांचे करणार उद्घाटन आणि पायाभरणी
रेणुकाजी धरण प्रकल्पाची पंतप्रधान करणार पायाभरणी- पंतप्रधानांच्या सहकारी संघराज्याच्या दृष्टीकोनाअंतर्गत सहा राज्यांना एकत्र आणून प्रकल्पाचे काम
दिल्लीच्या पाणीपुरवठ्यात भरीव वाढ होऊन प्रकल्प दिल्लीसाठी ठरणार लाभदायक
लुहरी टप्पा 1 आणि धौलसीध जलविद्युत प्रकल्पाची पायाभरणीही पंतप्रधान करणार
सवरा-कुड्डू जलविद्युत प्रकल्पाचे पंतप्रधानांच्या हस्ते होणार उद्घाटन
हिमाचल प्रदेश जागतिक गुंतवणूकदार परिषदेच्या दुसऱ्या नाविन्यपूर्ण समारंभाचे पंतप्रधान अध्यक्षस्थान भूषवतील
या परिषदेच्या माध्यमातून सुमारे 28,000 कोटी रुपयांचे प्रकल्प सुरू करून या प्रदेशातील गुंतवणुकीला चालना मिळण्याची अपेक्षा
नवी दिल्ली, 26 डिसेंबर 2021
पंतप्रधान नरेंद्र मोदी 27 डिसेंबर 2021 रोजी हिमाचल प्रदेशातील मंडी येथील दौरा करणार आहेत. दुपारी 12 वाजता ते सुमारे 11,000 कोटी रुपयांच्या जलविद्युत प्रकल्पांचे उद्घाटन आणि पायाभरणी करतील. त्यापूर्वी सकाळी 11:30 वाजता पंतप्रधान हिमाचल प्रदेश जागतिक गुंतवणूकदार परिषदेच्या दुसऱ्या नाविन्यपूर्ण समारंभाचे अध्यक्षस्थान भूषवतील.
देशात उपलब्ध असलेल्या अद्याप वापरात न आणलेल्या संसाधनांच्या क्षमतेचा पुरेपूर वापर करण्यावर पंतप्रधानांनी सतत लक्ष केंद्रित केले आहे.
याबाबतीतील एक पाऊल म्हणजे हिमालयीन प्रदेशातील जलविद्युत क्षमतेचा योग्य वापर करणे.या दौऱ्यात पंतप्रधानांच्या हस्ते होणाऱ्या प्रकल्पांचे उद्घाटन आणि पायाभरणी हे या दिशेने टाकलेले महत्त्वाचे पाऊल प्रतिबिंबित करते.
रेणुकाजी धरण प्रकल्पाची पायाभरणी पंतप्रधानांच्या हस्ते होणार आहे. केंद्र सरकारने हिमाचल प्रदेश, उत्तर प्रदेश, हरयाणा, राजस्थान, उत्तराखंड आणि दिल्ली या सहा राज्यांना एकत्रित आणून सुमारे तीन दशकांपासून प्रलंबित असलेला हा प्रकल्प पंतप्रधानांच्या सहकार संघराज्यवादाच्या दृष्टीकोनातून शक्य झाला आहे. 40 मेगावॅट क्षमतेचा हा प्रकल्प सुमारे 7000 कोटी रुपये खर्चून बांधण्यात येणार आहे.या प्रकल्पामुळे दरवर्षी सुमारे 500 दशलक्ष घनमीटर पाणी पुरवठा होणार असून दिल्लीसाठी हा प्रकल्प अत्यंत फायदेशीर ठरणार आहे
लुहरी टप्पा 1 जलविद्युत प्रकल्पाची पायाभरणी पंतप्रधान करणार आहेत. 210 मेगावॅट क्षमतेचा हा प्रकल्प सुमारे 1800 कोटी रुपये खर्चून उभारला जाणार आहे. यामुळे वर्षाला 750 दशलक्ष युनिट्सहून अधिक वीजनिर्मिती होईल. आधुनिक आणि विश्वसनीय ग्रीडच्या आधारामुळे या प्रदेशाच्या शेजारील राज्यांसाठी देखील फायदेशीर ठरणार आहे.
धौलसीध जलविद्युत प्रकल्पाची पायाभरणीही पंतप्रधान करणार आहेत. हमीरपूर जिल्ह्यातील हा पहिला जलविद्युत प्रकल्प असून 66 मेगावॅट क्षमतेचा हा प्रकल्प सुमारे 680 कोटी रुपयांपेक्षा जास्त खर्च करून हा प्रकल्प उभारण्यात येणार आहे. यामुळे वर्षाला 300 दशलक्ष युनिटपेक्षा जास्त वीजनिर्मिती होईल.
सवरा-कुड्डू जलविद्युत प्रकल्पाचे उद्घाटनही पंतप्रधान करणार आहेत. 111 मेगावॅट क्षमतेचा हा प्रकल्प सुमारे 2080 कोटी रुपयांपेक्षा जास्त खर्च करून बांधण्यात येणार आहे. यामुळे प्रतिवर्षी 380 दशलक्ष युनिटपेक्षा जास्त वीजनिर्मिती होईल आणि राज्याला वार्षिक 120 कोटी रुपयांचा महसूल मिळण्यास सहाय्य मिळेल.
पंतप्रधान दुसऱ्या हिमाचल प्रदेश जागतिक गुंतवणूकदार परिषदेचे अध्यक्षपदही भूषवतील. सुमारे 28,000 कोटी रुपयांचे प्रकल्प सुरू करून या परिषदेच्या माध्यमातून या प्रदेशातील गुंतवणुकीला चालना मिळण्याची अपेक्षा आहे.
पंतप्रधान कार्यालय
मध्य प्रदेशातल्या सतना इथे झालेल्या रस्ता अपघातातील जीवितहानीबद्दल पंतप्रधानांना शोक
नवी दिल्ली, 22 नोव्हेंबर 2018
मध्य प्रदेशातल्या सतना इथे झालेल्या रस्ता अपघातातील जीवितहानीबद्दल पंतप्रधानांनी शोक व्यक्त केला आहे.
“मध्य प्रदेशातल्या सतनामध्ये झालेल्या दुर्घटनेमुळे दु:खी झालो आहे. संकटाच्या या क्षणी माझ्या शोक संवेदना पीडित कुटुंबासोबत असून, अपघातात जखमी झालेल्यांच्या प्रकृतीत लवकर सुधारणा होवो, अशी प्रार्थना करत आहे”, असे पंतप्रधानांनी म्हटले आहे.
B. Gokhale/S. Kakade/D. Rane
(Visitor Counter : 71
रस्ते वाहतूक आणि महामार्ग मंत्रालय
पावसाळ्यापूर्वी राष्ट्रीय महामार्गांची स्थिती चांगली करण्यासाठी ‘एनएचएआय’ची सिद्धता
नवी दिल्ली, 27 मे 2020
राष्ट्रीय महामार्ग खड्डेरहीत व वाहतुकीसाठी चांगले असावेत यासाठी पावसाळ्यापूर्वी प्राधान्याने महामार्गांच्या देखभालीची कामे पूर्ण करण्यात यावीत, असे निर्देश ‘एनएचएआय’ म्हणजेच राष्ट्रीय महामार्ग प्राधिकरणाने आपल्या प्रादेशिक अधिकारी वर्गाला व प्रकल्प संचालकांना दिले आहेत. पावसाने जोर धरण्यापूर्वीच रस्त्यांच्या दुरूस्तींची कामे करून महामार्ग खड्डेरहीत करून, ते वाहतुकीसाठी योग्य असावेत, ही सर्व कामे येत्या 30 जून, 2020 पर्यंत पूर्ण करण्यात यावीत, असे स्पष्ट करण्यात आले आहे.
कोणत्या महामार्गाचे, किती, कुठे व किती वेगाने काम करायचे आहे, याविषयी महामार्ग प्राधिकरणाने नवीन मार्गदर्शक धोरण तयार केले आहे. त्याच्या मदतीने प्राधिकरणाचे प्रादेशिक अधिकारी व प्रकल्प संचालकांनी महामार्ग देखभालीच्या कामांची प्रक्रिया प्राधान्याने पूर्ण करावी, असे निर्देश देण्यात आले आहेत. यासाठी महामार्ग दुरूस्तींच्या कामांचे सखोल नियोजन तसेच योग्य अंमलबजावणीचे लक्ष्य ठेवण्यात आले आहे.
महामार्ग दुरूस्तींची कामे पूर्ण करण्यासाठी प्रादेशिक अधिकाऱ्यांना त्वरित निर्णय घेणे शक्य व्हावे, यासाठी आर्थिक अधिकारही देण्यात आले आहेत. तसेच प्रकल्प संचालकांना 'कार हायवे कॅमेरा', 'ड्रोन','नेटवर्क सर्व्हे व्हेईकल'-,यासारख्या तंत्रज्ञान व साधनांचा वापर करून महामार्गाच्या सद्यस्थितीचे मूल्यांकन करण्यात यावे, असा सल्ला देण्यात आला आहे. यामुळे महामार्गावर पडलेल्या फटी, भेगा, खड्डे यांची कामे लवकर करून, तो रस्ता सुधारणे शक्य होणार आहे.
प्रत्यक्ष रस्ता दुरूस्तीचे काम करून घेणाऱ्या अधिकाऱ्यांनी कामासंबंधीचे वेळापत्रक निश्चित करावे व त्यानुसार दुरूस्तीच्या कामाची नियमित देखरेख करण्याचे निर्देशही दिले आहेत. तसेच या अधिकाऱ्यांनी नियमित कालावधीनंतर प्राधिकरणाला रस्ते दुरूस्ती कामाचा अहवाल पाठवण्याच्या सूचना करण्यात आल्या आहेत.
महामार्ग दुरूस्तीच्या कामाच्या प्रगतीचा आढावा एनएचएआयच्या मुख्यालयामार्फत घेण्यात येणार आहे. यासाठी प्रकल्प व्यवस्थापन ‘सॉफ्टवेअर- डेटा लेक’ याच्या मदतीने ज्या महामार्गाची दुरूस्ती केली जात आहे, त्याची आधीची स्थिती व दुरूस्तीच्या कामानंतरची स्थिती यासंबंधीची माहिती अपलोड करण्यात येत आहे. त्यामुळे नेमके किती व कसे काम झाले, हे एनएचएआयला समजू शकणार आहे.
S.Pophale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
पंतप्रधान कार्यालय
प्रधानमंत्री भारतीय जनौषधी परियोजना, परवडण्याजोगे कार्डिॲक स्टेंट आणि गुडघे प्रत्यारोपण लाभार्थींशी पंतप्रधान 7 जून रोजी संवाद साधणार
नवी दिल्ली, 6 जून 2018
प्रधानमंत्री भारतीय जनौषधी परियोजना, परवडण्याजोगे कार्डिॲक स्टेंट आणि गुडघे प्रत्यारोपण लाभार्थींशी, पंतप्रधान नरेंद्र मोदी व्हिडीओ कॉन्फरंसिंगच्या माध्यमातून 7 जून रोजी सकाळी 9 वाजून 30 मिनिटांनी संवाद साधणार आहेत.
या उपक्रमांमुळे विशेषत: गरीब कुटुंबातील रुग्णांच्या आयुष्यात कशाप्रकारे सकारात्मक बदल घडवून आले हे जाणून घेणे आणि प्रत्यक्ष लाभार्थींकडून प्रतिक्रिया जाणून घेणे, हा या संवादामागचा हेतू आहे.
नमो ॲप, यूट्यूब, फेसबुक आणि इतर सोशल मिडिया मंचावर हा संपूर्ण संवाद उपलब्ध होईल.
B.Gokhale/M.Pange/D.Rane
(Visitor Counter : 76
रस्ते वाहतूक आणि महामार्ग मंत्रालय
राष्ट्रीय महामार्ग-211 सोलापूर-तुळजापूर-उस्मानाबाद चौपदरी रस्त्याचे पंतप्रधान करणार उद्या लोकार्पण
2014 मध्ये 91,287 किलोमीटर लांबीचे राष्ट्रीय महामार्ग तर सध्या देशात 1.3 लाख किलोमीटर लांबीचे राष्ट्रीय महामार्ग
नवी दिल्ली, 8 जानेवारी 2019
पंतप्रधान नरेंद्र मोदी राष्ट्रीय महामार्ग-211  वरच्या सोलापूर-तुळजापूर-उस्मानाबाद या 58 किलोमीटर लांबीच्या चौपदरी रस्त्याचे उद्या सोलापूरमधे लोकार्पण करणार आहेत. 98.717 किलोमीटर लांबीच्या चौपदरीकरणाच्या विस्तृत प्रकल्पाचा हा एक भाग आहे. सोलापूर-येदाशी दरम्यानच्या या कामासाठी 972.50 कोटी रुपये खर्च येणार आहे. यामुळे महाराष्ट्रातल्या महत्वाच्या असणाऱ्या मराठवाडा या विभागाशी सोलापूर शहराचे दळण-वळण वाढण्यासाठी मदत होणार आहे. पंतप्रधानांनी 2014 मध्ये या प्रकल्पाचे भूमीपूजन केले होते.
उद्या लोकार्पण होणाऱ्या या चौपदरी रस्त्यावरचे दोन मोठे तर 17 छोटे पूल, वाहनांसाठी चार तर पादचाऱ्यांसाठी 10 अंडरपास, तुळजापूरजवळ 3.4 किलोमीटरचा बायपास यामुळे सोलापूर शहरातली वाहतूक कोंडी कमी होण्यासाठी मदत होणार आहे.
31 मार्च 2014 रोजी देशात 91,287 किलोमीटर लांबीचे राष्ट्रीय महामार्ग होते. सध्या यात वाढ होऊन 1,31,326 किलोमीटर लांबीचे राष्ट्रीय महामार्ग आहेत. याशिवाय 53,031 किलोमीटर लांबीचे राज्यमार्गांना नवे राष्ट्रीय महामार्ग म्हणून तत्वत: मान्यता देण्यात आली आहे. देशातल्या राष्ट्रीय महामार्गांची लांबी 2 लाख किलोमीटरपर्यंत नेण्याचे उदिृष्ट ठेवण्यात आले आहे.
गेल्या चार वर्षात जलद गतीने राष्ट्रीय महामार्ग बांधण्यात येत आहेत. 2010-11 ते 2013-14 या काळात केवळ 16,505 किलोमीटर लांबीचे राष्ट्रीय महामार्ग बांधण्यात आले तर विद्यमान सरकारने 2014-15 ते 2017-18 या काळात 28,531 किलोमीटरपेक्षा जास्त राष्ट्रीय महामार्ग बांधले आहेत. या वर्षात 9,829 किमीची यात भर घालण्यात आली आहे.
महत्वाकांक्षी भारतमाला परियोजनेअंतर्गत केंद्र सरकार देशातल्या रस्ते वाहतुकीची कार्यक्षमता वाढवण्यावर भर देत आहे. यासाठी पायाभूत त्रुटी दूर करण्यात येत आहे.
दिल्ली भोवतालचा वर्तुळाकार एक्स्प्रेस वे, वाराणसी बाबतपूर एक्स्प्रेस वे, दिल्ली-मेरठ एक्स्प्रेस वे यासारख्या जागतिक दर्जाच्या महामार्गांचे बांधकाम या सरकारने पूर्ण केले आहे.
राजस्थानच्या मागासभागातून, मध्यप्रदेश आणि महाराष्ट्रातून जाणारा दिल्ली-मुंबई एक्स्प्रेस वे , नागपूर-हैद्राबाद-बंगलोर एक्स्प्रेस वे, बंगलोर-चेन्नई एक्स्प्रेस वे यासारखे महामार्गही बांधण्यात येत आहेत.
देशभरात वाहतूक कोंडी होणारी 191 ठिकाणं शोधून त्या ठिकाणी वाहतूक कोंडी कमी होण्यासाठी प्रकल्प राबवण्यात येत आहेत. अशा प्रकारचे 13 प्रकल्प पूर्ण झाले असून 80 प्रकल्पांचे काम सुरु आहे. नागपूर, मुंबई, बेंगलुरु, चेन्नई, सुरत, संग्रुर आणि गुवाहाटी इथल्या मल्टिमोडल लॉजिस्टिक पार्क बांधणीसाठी तपशीलवार प्रकल्प अहवालही तयार करण्यात येत आहे.
B.Gokhale/N.Chitale/P.Malandkar
(Visitor Counter : 110
शिक्षण मंत्रालय
दहावी-बारावी सीबीएसई परीक्षांच्या उर्वरित पेपर्सच्या तारखा मनुष्यबळ विकास मंत्रालयाकडून घोषित
नवी दिल्ली, 18 मे 2020
केंद्रीय मनुष्यबळ मंत्री रमेश पोखरियाल ‘निशंक’ यांनी आज नवी दिल्लीत सीबीएसई म्हणजेच केंद्रीय माध्यमिक शिक्षण मंडळाच्या दहावी आणि बारावी परीक्षांच्या उर्वरित पेपर्सच्या तारखा जाहीर केल्या. त्यानुसार, दिल्लीतील केवळ ईशान्य दिल्ली भागातील दहावीच्या मुलांच्या परीक्षा घेतल्या जातील. तर बारावीच्या मात्र, संपूर्ण देशभरातील विद्यार्थ्यांच्या परीक्षा घेतल्या जातील. 5 जुलै पासून सुरू होणाऱ्या या सर्व परीक्षा सकाळी 10:30 ते 1:30 या वेळेत घेतल्या जातील.
याआधी, 5 मे रोजी एका वेबिनारमध्ये विद्यार्थ्यांशी चर्चा करतांना पोखरीयाल यांनी सांगितले होते की सीबीएसई दहावी आणि बारावीचे उर्वरित पेपर्स, 1 ते 15 जुलै दरम्यान घेतले जातील.
परीक्षांच्या तारखा जाहीर करतांना विद्यार्थ्याना तयारी करायला पुरेसा वेळ मिळेल, याची पूर्ण काळजी घेण्यास मनुष्यबळ विकास मंत्रालय कटिबद्ध आहे, आता विद्यार्थी आपल्या अभ्यासावर पूर्ण लक्ष केंद्रित करु शकतील, असेही पोखरीयाल यांनी या वेबिनारच्यावेळी स्पष्ट केले होते. याशिवाय, ह्या परीक्षा घेतांना शारीरिक अंतराच्या नियमांचे पूर्ण पालन केले जावे, अशा सूचना सीबीएसई ला दिल्या आहेत, असेही त्यांनी सांगितले. पोखरियाल यांनी विद्यार्थ्यांना या परीक्षांसाठी शुभेच्छा दिल्या आहेत.
इयत्ता दहावीच्या परीक्षांच्या तारखा बघण्यासाठी इथे क्लिक करा.
इयत्ता बारावीच्या परीक्षांच्या तारखा बघण्यासाठी इथे क्लिक करा.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
श्यामजी कृष्ण वर्मा यांच्या पुण्यतिथीनिमित्त पंतप्रधानांनी केले त्यांचे स्मरण
पंतप्रधान नरेंद्र मोदी यांनी श्यामजी कृष्ण वर्मा यांच्या पुण्यतिथीनिमित्त त्यांना आदरांजली वाहिली आहे.
श्यामजी कृष्ण वर्मा यांच्या स्वातंत्र्यलढ्यातील अतुलनीय योगदानाचा प्रत्येक भारतीयाला अभिमान आहे, असे पंतप्रधान म्हणाले. 2003 मध्ये जिनिव्हा येथून या महान स्वातंत्र्यसैनिकाच्या अस्थी मायदेशी परत आणल्याची आठवण त्यांनी सांगितली.
एका ट्विटमध्ये पंतप्रधान म्हणाले;
" श्यामजी कृष्ण वर्मा यांच्या पुण्यतिथीनिमित्त त्यांचे स्मरण करूया. प्रत्येक भारतीयाला आपल्या स्वातंत्र्यलढ्यातील त्यांच्या अतुलनीय योगदानाचा अभिमान वाटतो. 2003 मध्ये जिनिव्हा येथून त्यांच्या अस्थि मायदेशी परत आणू शकलो हा माझ्या आयुष्यातील सर्वात खास क्षणांपैकी एक आहे ."
नौवहन मंत्रालय
तरंगत्या बांधकामासाठी बंदरे, नौकानयन व जलवाहतूक मंत्रालयाकडून अंतिम नियमावली
संपूर्ण भारतीय किनारपट्टीवर विविध कामांसाठी तरंगत्या जेट्टी/फलाट यांना चालना
बंदरे, नौकानयन व जलवाहतूक मंत्रालयाने तरंगत्या बांधकामासाठी अंतिम नियमावली जारी केली आहे. नियमावलीतील तरतुदींनुसार संपूर्ण किनारपट्टीवर भविष्यातील प्रकल्पांसाठी जागतिक दर्ज्याच्या तरंगत्या पायाभूत सुविधा निर्माण करण्याचा दृष्टीकोन यामागे आहे.
या नियमावलीने मरीना, छोटी बंदरे, मासेमारीसाठीची बंदरे, मासळी उतरवण्याच्या जागा, वॉटरड्रोम्स आणि किनारपट्टीवरील अशा प्रकारच्या सुविधांसाठी तरंगते धक्के/फलाटांची उभारणी करण्याचे विविध तांत्रिक निकष ठरवून दिले आहेत. लघु-बंदरे तसेच मासळी उतरवण्याची सुविधा देण्यासाठीची तरंगती पॉंटून्स/फलाट, तरंगती वेव अँट्युनेटर्स  उभारण्यासाठीही ही नियमावली वापरता येईल.
पारंपारिक क्वे वा बांधलेली कांक्रीट जेट्टी बांधकामाहून तरंगते धक्के / बांधकामे खर्चाच्या मानाने अधिक उपयुक्त, जलद उभारणी व विस्तार करता येणारी आणि दुसरीकडे सहज हलवता येणारी अशी असून पर्यावरण स्नेही आहेत.
बंदरे, नौकानयन व जलवाहतूक मंत्रालयाने गोव्यात तरंगती जेट्टी, साबरमती नदीत तसेच सरदारसरोवर धरणात एअरोड्रोम  उभारले आहेत आणि त्यांची कामगिरी समाधानकारक आहे.
बंदरे, नौकानयन व जलवाहतूक राज्यमंत्री  मनसुख मांडवीय यांनी आपल्या खात्याने एक पायंडा घातल्याचे सांगत जागतिक दर्ज्यानुसार वैशिष्ट्यपूर्ण मानकांचा अवलंब केल्याचे नमूद केले.
आंतिम मार्गदर्शक नियमावली तसेच तांत्रिक वैशिष्ट्ये/तरंगत्या बांधकामांसाठीची तांत्रिक आवश्यकता  http://sagarmala.gov.in /circulars/ guidelines-floating-jetties-platforms-marinas-minor-harbors-fishing-harbours-fish-landing. येथे पाहता येईल.
ही नियमावली सर्व सागरकिनारा लाभलेल्या सर्व राज्ये, राज्य मेरिटाईम बोर्ड, मुख्य बंदरे, IWAI व सर्व राज्यांचे फिशरीज विभाग यांना भविष्यकालीन प्रकल्पांना उपयुक्त ठरोल.
पंतप्रधान कार्यालय
77 व्या स्वातंत्र्यदिनानिमित्त जागतिक नेत्यांनी दिलेल्या शुभेच्छांबद्दल पंतप्रधानांनी सर्व नेत्यांचे मानले आभार
नवी दिल्ली, 15 ऑगस्ट 2023
77 व्या स्वातंत्र्यदिनानिमित्त जागतिक नेत्यांनी केलेल्या अभिनंदनांचा स्वीकार करत, पंतप्रधान नरेंद्र मोदी यांनी सर्वांचे आभार मानले आहेत.
मालदिवच्या राष्ट्रपटींनी केलेल्या ट्वीटला प्रतिसाद देत, पंतप्रधानांनी ट्वीट केले आहे;
“भारताच्या स्वातंत्र्यदिनानिमित्त आपण दिलेल्या शुभेच्छांबद्दल धन्यवाद, राष्ट्रपती ईब्राहिम मोहम्मद सोलिह”
भूतानच्या पंतप्रधानांनी केलेल्या ट्वीटला प्रतिसाद देतांना, पंतप्रधान म्हणाले;
“स्वातंत्र्यदिना निमित्त आपण दिलेल्या शुभेच्छांबद्दल आभारी आहे, पंतप्रधान डॉ. लोटे त्शेरिंग.”
नेपाळच्या पंतप्रधानांनी दिलेल्या शुभेच्छांबद्दल, आभार व्यक्त करतांना पंतप्रधानांनी ट्वीट केले आहे;
“आपल्या हार्दिक शुभेच्छांबद्दल मन:पूर्वक धन्यवाद पंतप्रधान पुष्प कमल दहाल प्रचंड साहेब.”
फ्रांसच्या राष्ट्राध्यक्षांनी केलेल्या ट्वीटला प्रतिसाद देतांना, पंतप्रधानांनी म्हटले आहे;
“आपल्या हार्दिक शुभेच्छांसाठी धन्यवाद, अध्यक्ष इमॅन्युएल मॅक्रॉ. आज मला माझ्या पॅरिस भेटीचे स्मरण झाले. भारत-फ्रांस संबंध अधिक मजबूत करण्यासाठीच्या आपल्या प्रयत्नांची मी प्रशंसा करतो.”
मॉरिशसच्या पंतप्रधानांच्या ट्वीटला प्रतिसाद देत, पंतप्रधानांनी म्हटले आहे;
आपल्या हार्दिक शुभेच्छांबद्दल धन्यवाद पंतप्रधान, प्राविन्द कुमार जगन्नाथ !S.Bedekar/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
सुप्रसिद्ध स्पॅनिश चित्रपट दिग्दर्शक, कार्लोस सौरा यांचा 53 व्या इफ्फीमध्ये सत्यजित रे जीवनगौरव पुरस्काराने सन्मान
हा सन्मान मिळाल्याबद्दल कार्लोस सौरा यांनी महोत्सव आयोजकांविषयी व्यक्त केली कृतज्ञता आणि स्नेह
गोवा/मुंबई, 20 नोव्हेंबर 2022
गोव्यात आजपासून म्हणजे 20 नोव्हेंबर 2022 पासून सुरु झालेल्या 53 व्या आंतरराष्ट्रीय भारतीय चित्रपट महोत्सवात सुप्रसिद्ध स्पॅनिश दिग्दर्शक कार्लोस सौरा यांना प्रतिष्ठित सत्यजित रे जीवनगौरव पुरस्काराने सन्मानित करण्यात आले.
आंतरराष्ट्रीय चित्रपटसृष्टीतील त्यांच्या अतुलनीय योगदानाबद्दल कार्लोस सौरा यांना या सन्माननीय पुरस्काराने उद्घाटन समारंभात सन्मानित करण्यात आले. इफ्फी- 53 च्या उद्घाटन समारंभात त्यांची कन्या अॅना सौरा यांनी त्यांच्या वतीने हा पुरस्कार स्वीकारला.
या पुरस्काराने सन्मानित करण्यात आल्याबद्दलची कृतज्ञता व्यक्त करत, कार्लोस सौरा यांनी एका व्हिडिओ संदेशाद्वारे आयोजकांचे आभार मानले. सध्या आजारी असल्याने, आपण स्वतः हा पुरस्कार घेण्यासाठी प्रत्यक्ष उपस्थित राहू शकलो नाही, असे त्यांनी सांगितले. या सन्मानासाठी निवड केल्याबद्दल महोत्सवाच्या आयोजकांप्रती त्यांनी अपार कृतज्ञता आणि स्नेह व्यक्त केला.
कार्लोस सौरा यांना हा पुसस्कार मिळाल्याबद्दल त्यांचे अभिनंदन करत, केंद्रीय माहिती आणि प्रसारणमंत्री अनुराग ठाकूर म्हणाले, की सौरा यांनी आपले संपूर्ण आयुष्य चित्रपटकलेला वाहिले आहे. सौरा, जगातील सर्वोत्तम चित्रपट निर्माते आणि सिनेमटोग्राफर्सपैकी एक असल्याचे गौरवोद्गार ठाकूर यांनी काढले.
५३ व्या इफ्फीमध्ये रेट्रोस्पेकटीव्ह विभागात, कार्लोस सौरा यांचे काही निवडक पुरस्कार विजेते चित्रपट दाखवले जाणार आहेत.
कार्लोस सौरा, हे स्पेनमधील सर्वात प्रसिद्ध चित्रपट निर्मात्यांपैकी एक मानले जातात. अर्धशतकाहून अधिक प्रदीर्घ आणि विपुल अशी त्यांची कारकीर्द आहे. बर्लिन आंतरराष्ट्रीय चित्रपट महोत्सवात ‘डेप्रिसा डेप्रिसा’चित्रपटाच्या सर्वोत्कृष्ट दिग्दर्शकासाठी त्यांना गोल्डन बेअर, ‘ला काझा’ आणि ‘पेपरमिंट फ्रॅपे’साठी दोन सिल्व्हर बेअर, ‘कारमेन’साठी बाफ्टा आणि कानमधील तीन पुरस्कारांसह इतर अनेक पुरस्कार मिळाले आहेत.
सुमारे अर्धशतकाची प्रदीर्घ आणि शानदार कारकीर्द असलेल्या, सौरा यांच्या चित्रपटात, वास्तविकता आणि कल्पनारम्यता, भूतकाळ आणि वर्तमान, तसेच स्मृति आणि भ्रम यांचा उत्तम संयोग घडवून, त्यातून प्रभावी कथावस्तू उभी राहते. कझीन अँजेलिका, मामा कम्पल 100 अॅनोस, फ्लेमेन्को ट्रायलॉजी ब्लड वेडिंग, कारमेन आणि लव्ह द मॅजिशियन या त्यांच्या काही नावाजलेल्या कलाकृती आहेत.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 154
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 21 जुलै 2022
|
|
- 201.30 cr Total Vaccine doses  have been administered so far under Nationwide Vaccination Drive
- 37,06,997 doses administered in last 24 hours
- India's Active caseload currently stands at 1,49,482
- Active cases stand at 0.34%
- Recovery Rate currently at 98.46%
- 21,219 recoveries in the last 24 hours increases Total Recoveries to
- 4,31,71,653
- 21,880 new cases recorded in the last 24 hours
- Daily positivity rate 
- Weekly Positivity Rate 
- 87.16 cr Total Tests conducted so far; 4,95,359 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 201.30  कोटींचा टप्पा पार केला आहे. 2,65,61,942 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.83 कोटींपेक्षा  अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील एकूण उपचाराधीन रूग्णसंख्या सध्याच्या घडीला 1,49,482 आहे. उपचाराधीन रूग्णसंख्येची टक्केवारी देशाच्या एकूण पॉझिटिव्ह रूग्णांच्या तुलनेत 0.34 टक्के इतकी आहे.
परिणामी, भारतात रुग्ण बरे होण्याचा दर 98.46% झाला आहे.
गेल्या 24 तासात 21,219 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,31,71,653. झाली आहे.
गेल्या 24 तासात 21,880 नव्या कोरोना रुग्णांची नोंद झाली.
गेल्या 24 तासांत, एकूण 4,95,359 एकूण चाचण्या पार पाडल्या आहेत. आतापर्यंत, भारताने एकूण 87.16 कोटी हून अधिक चाचण्या घेतल्या आहेत.
देशातील साप्ताहिक पॉझिटिव्हिटी दर सध्याच्या घडीला 4.51 टक्के इतका असून दैनंदिन सध्याच्या घडीला 4.42 टक्के इतका आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107